Cynthia Robertson - romanza.co.za
Cynthia Robertson is in Tanzanie gebore en het as kind elf skole in vier lande bygewoon. Sy was 'n baie eensame kind, maar toe sy vroeg die wonder van boeke ontdek, het alles verander. Sy wou altyd skryf, en ná haar egskeiding amper twintig jaar gelede het sy dit as terapie begin doen. Sy het drie wonderlike kinders en drie kleinkinders, en ná vier jaar in Ierland is sy weer terug in Suid-Afrika en woon nou op Hartbeespoort. Sy maak nog altyd van humor gebruik om haar skryfwerk en die lewe ligter te maak. Cynthia glo dat Liefde die belangrikste van alles is. Haar stokperdjies is lees, naaldwerk, skilder, koffiedrink en fliek. Ses romanses deur Cynthia het al verskyn. Dans met my is haar eerste SuperRomanza. Sy is op Facebook onder haar regte naam Cindy Robertson, roman skrywer.
Sy was in 2017 'n finalis in die ATKV-Woordveertjieprys vir Romanses met haar Romanza, Uitsonderlike liefde.
Ook deur Cynthia Robertson:
Hi Cynthia, ek onthou jou nog van die skryfskool af. Baie geluk met jou eerste boek! Ek het 'Altyd daar' in die pos gekry en kan nie wag om dit te lees nie.
Het "Altyd daar" vandag gelees. Ek was aangenaam verras. Net iemand wat al gelééf het, kan sulke emosie weergee. Ek voorspel groot dinge vir jou, Cyndi!
Februarie 23, 2010 Cynthia Robertson
Hi Naomi en Madelie Baie dankie vir julle positiewe terugvoer, ek voel regtig bietjie bewerig om te hoor wat mense dink, maar is nogtans opgewonde daaroor. Ek wag op terugvoer vir die tweede een, so ons sal maar sien... :-)
Baie geluk, Cynthia! Ek en Liana was saam met jou op die Lente Skryfskool in September 2009, en ek is regtig trots op jou. Mooi gedoen!
Maart 4, 2010 Cindy Robertson
Hi Anzel Ek onthou jou goed! Het al 'n paar keer met Liana gepraat. Baie dankie vir jou mooi wense, maar wat ek wil weet is hoe vorder julle twee met die skrywery? Kannie wag om julle goed ook te lees nie! Ek dink baie aan die Lenteskool, was dit nie 'n fees nie?
Die skryfskool was beslis n fees! Ek wil baie graag weer gaan, nou wag ek maar. My eerste kortverhaal is aanvaar en word in die Landbouweekblad aanvaar - 12 Maart 2010 uitgawe. Ek het ook my eerste manuskrip vir Lapa ingestuur en wag nou vir terugvoering. Een van die dae sit ek ook hier by julle as n skrywer :-)!! Ek is baie opgewonde! Ek gaan nou n skryfskool saam met Alda Geers doen. Sy is ook n skrywer by Lapa Romanza, en gaan ons leer van die grond af hoe om n romanza te skryf. Dit gaan nogal interessant wees, aangesien sy al n paar keer gepubliseer het. Sterkte met jou tweede boek. Glo dit sal sommer gou gepubliseer word.
Wow! Ek is baie bly vir jou, en sal DEFINITIEF die LBW koop en jou storie lees. Groete vir Liana
Ek het Liana ook na die blok toe genooi. Sy sal seker self vir jou ook n briefie skryf... Het haar vertel jy is hier, so dit werk soos n bom. Ek geniet nogal hierdie blog. Veral omdat dit die skrywers, aspirant skrywers en lesers bymekaar uitbring. Dit is regtig cool...
Weet jy wat is fantasties? Dit is so opwindend om te lees en te gesels met die ander gesoute skrywers, dis inspirasie uit 'n heel ander oord! Almal is so gaaf, en gretig om mekaar te help en inspireer. Dit lyk my ons is regtig 'n familie by Lapa!
Maart 4, 2010 Anzel Gerber
Ek het ook nou n profiel op die blog! :-) Yeah! Watch this space! Een van die dae sien jy my boek ook hier...
Maart 4, 2010 Marile Cloete
April 1, 2010 Alma Carstens
Cynthia, ek het gister my pakkie ontvang en heel eerste jou boek gelees. Dis baie oulik geskryf en het my tot die einde geboei. Wel gedaan!
April 1, 2010 Cindy Robertson
Baie dankie Alma, ek waardeer jou terugvoer opreg! Lekker Paasnaweek hou... Cindy
April 14, 2010 Erna Erasmus
Hi Cynthia, ek is seker jy kan my nie onthou nie, maar ek was saam met jou op die 2009 lenteskool. Ek het vanoggend twintig oor vier opgestaan om jou boek betyds klaar te kan lees voor werk en dit was die moeite werd. Ek jou boek baie geniet en sien uit na die volgende een. Hopenlik is dit nie te lank voor hy op die rakke verskyn nie. Lekker Skryf! Erna
Cynthia, ek het vandag jou Meer as vriende gelees, en wil graag vir jou sê dat dit vir my 'n aangename verrassing was, iets anders as die gewone, en hier praat ek nie nét vandie held en heldin se verloop van hulle eie omstandighede nie, maar ook van jou by-karakter wat telkens 'n vonkel in die oog bring.
September 24, 2010 Cynthia Robertson
Ag baie dankie Rika! Moet sê ek het hom ook geniet.... :-) Mens moet kan lag, maak nie saak wat die omstandighede is nie Baie groete Cindy